Leni (drama deledu)

Addasiad i deledu o ddrama Dewi Wyn Williams yw Leni a ryddhawyd ym 1991 gan S4C. Mae'r ffilm yn seiliedig ar y ddrama lwyfan o'r un enw a gynhyrchwyd gan Gwmni Theatr Gwynedd ym 1990. Recordiwyd y ddrama yn stiwdio Barcud yng Nghaernarfon.

Mae'n dilyn hanes Leni Lewis, digrifwr yn y clybiau nos, sy'n mwynhau bywyd er iddo fod yn hynod sinigaidd tuag at y cyfan. John Ogwen fu'n portreadu'r digrifwr ar lwyfan ac yn y ffilm.

Mae Leni Lewis yn cael ei daro oddi ar ei echel ynghanol dathliadau'r Nadolig, wrth iddo ganfod bod ei wraig Alis yn anffyddlon iddo gyda'i ffind gorau, Marc. Mae'r datgelu yn cydfynd â datgeliad arall gan ei feddyg, bod Canser yr ysgyfaint arno, ac nad oes ganddo lawer o amser ar ôl yn y fuchedd hon. Mae hyn yn peri i'w emosiynau droi'n un bwrlwm berw wrth iddo geisio ymdopi efo'r newyddion.

 Cymeriadau 

 Leni Lewis - John Ogwen
 Alis - Judith Humphreys
 Marc - Phil Reed
 Marj - Mair Tomos Ifans
 Ellis - Grey Evans
 Kev - Dewi Rhys

Categori:Ffilmiau Cymraeg
Categori:Ffilmiau 1991
Categori:Rhaglenni teledu drama Cymraeg
Categori:Rhaglenni teledu S4C